**NÁRODNÁ RADA SLOVENSKEJ REPUBLIKY**

VI. volebné obdobie

**Návrh**

**zákon**

z ... 2015,

**ktorým sa mení a dopĺňa zákon č. 135/1961 Zb. o pozemných komunikáciách (cestný zákon) v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. [135/1961 Zb.](https://www.slov-lex.sk/static/pravne-predpisy/SK/ZZ/1961/135/20150102.html) o pozemných komunikáciách (cestný zákon) v znení zákona Slovenskej národnej rady č. 72/1969 Zb., zákona Slovenskej národnej rady č. 139/1982 Zb., zákona č. 27/1984 Zb., zákona Národnej rady Slovenskej republiky č. 160/1996 Z. z., zákona č. 58/1997 Z. z., zákona č. 395/1998 Z. z., zákona č. 343/1999 Z. z., zákona č. 388/2000 Z. z., zákona č. 416/2001 Z. z., zákona č. 439/2001 Z. z., zákona č. 524/2003 Z. z., zákona č. 534/2003 Z. z., zákona č. 639/2004 Z. z., zákona č. 725/2004 Z. z., zákona č. 93/2005 Z. z., zákona č. 479/2005 Z. z., zákona č. 25/2007 Z. z., zákona č. 275/2007 Z. z., zákona č. 664/2007 Z. z., zákona č. 86/2008 Z. z., zákona č. 8/2009 Z. z., zákona č. 70/2009 Z. z., zákona č. 60/2010 Z. z., zákona č. 144/2010 Z. z., zákona č. 249/2011 Z. z., zákona č. 317/2012 Z. z., zákona č. 345/2012 Z. z., zákona č. 180/2013 Z. z., zákona č. 368/2013 Z. z., zákona č. 388/2013 Z. z., zákona č. 488/2013 Z. z. a zákona č. 293/2014 Z. z. sa mení a dopĺňa takto:

1. V § 9 ods. 2 druhej vete sa za slovo „sú“ vkladajú slová „okrem prípadov uvedených v tretej vete“.
2. V § 9 ods. 2 sa na konci pripája táto veta: „Závady v schodnosti chodníkov podľa druhej vety je povinná bez prieťahov odstrániť obec, ak vlastníkmi, správcami alebo užívateľmi týchto nehnuteľnosti sú osoby v dôchodkovom veku,3a) osoby s ťažkým zdravotným postihnutím,3b) invalidné osoby 3c) a osoby, ktoré nemajú trvalý pobyt v obci, v ktorej sa nehnuteľnosti nachádzajú.“.

Poznámky pod čiarou k odkazom 3a až 3c znejú:

„3a) § 65 ods. 2 zákona č. 461/2003 Z. z. o sociálnom poistení v znení zákona č. 252/2012 Z. z.

3b) § 2 ods. 3 zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov.

3c) § 71 ods. 1 zákona č. 461/2003 Z. z.“.

1. V § 9a odsek 4 znie:

„(4) Obec, ak ide o prípady podľa § 9 ods. 2 tretej vety, a vlastníci, správcovia alebo užívatelia nehnuteľností, ktoré v súvisle zastavanom území hraničia s cestou alebo miestnou komunikáciou, ak ide o prípady podľa § 9 ods. 2 druhej vety, zodpovedajú za škody, ktorých príčinou boli závady v schodnosti na priľahlých chodníkoch, ktoré vznikli znečistením, poľadovicou alebo snehom a neboli bez prieťahov odstránené.“.

1. Za § 24f sa vkladá § 24g, ktorý vrátane nadpisu znie:

**„§ 24g**

**Prechodné ustanovenie**

**k úpravám účinným od 1. decembra 2015**

Konania o náhrade škody začaté pred 1. decembrom 2015, ktoré súvisia so zodpovednosťou za škodu podľa § 9a ods. 4, sa dokončia podľa doterajších predpisov. Právne účinky úkonov, ktoré nastali pred 1. decembrom 2015, zostávajú zachované.“.

**Čl. II**

Tento zákon nadobúda účinnosť 1. decembra 2015.